સુરેન્દ્રનગર જિલ્લો આમ તો ભાજપનો ગઢ મનાય છે. ગત વિધાનસભાની ચૂંટણીમાં પાંચમાંથી ચાર બેઠક ભાજપે કબ્જે કરી હતી પણ આ વખતે સ્થાનિક સમીકરણોને લીધે ભાજપ અને કૉંગ્રેસ વચ્ચે કાંટે કી ટકકર છે. ક્ષત્રિયો અને કોળી સમાજના રૃખ પર સહુ કોઈની નજર છે. બીજુ વઢવાણમાં ભાજપે વર્ષાબહેન દોશીની જગ્યાએ ધનજીભાઈ પટેલને ટિકિટ આપી છે તો કૉંગ્રેસે પણ પટેલ ઉમેદવારને મેદાનમાં ઉતાર્યા છે. લીમડીમાં ફરી એક વખત બે જૂના જોગી કિરીટસિંહ રાણા અને સોમાભાઈ પટેલ વચ્ચે લડાઈ છે.